Vrywilligers help ook mense wat geraak word deur konflik, geweld en humanitêre krisisse. Vrywilligers durf baie gevare aan om ander te help, en help om ’n verskil te maak. Hierdie jaar bevorder IVD die bydraes van sulke vrywilligers op plaaslike, nasionale en internasionale vlak.
Wil jy ook deel wees van hierdie vrywillige werk? Besoek plekke in die Matzikama-streek soos die Olifantsrivier Vereniging vir Persone met Gestremdhede (OVPG) en bied aan om tyd met die personeel en die persone met gestremdhede deur te bring. Jy kan ook Matzikama Dierebeskerming (DBV) besoek en produkte skenk wat geskik sal wees vir al die diere of neem ’n dier aan wat op soek is na ’n liefdevolle huis. Jy kan ook aanbied om by jou plaaslike hospitaal vrywillige werk te doen, ook Onse Kaia op Vredendal-Noord besoek en items soos klere, skoene en vele meer skenk aan die hawelose persone wat daar woon.
Wat doen jy vir Internasionale Vrywilligersdag? Deel jou storie met ons deur vir ons ’n Facebook-boodskap te stuur of ’n e-pos na mymatzikama@lumico.co.za. Jou bydrae vir Internasionale Vrywilligersdag kan ’n groot verskil maak.